Document ID: 31985R3703

KOMISSION ASETUS (ETY) N:o 3703/85,
annettu 23 päivänä joulukuuta 1985,
yksityiskohtaisista säännöistä tiettyjen tuoreiden tai jäähdytettyjen kalojen kaupan pitämistä koskevien yhteisten vaatimusten soveltamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen, joka
ottaa huomioon yhteisestä kalastustuotealan markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81(), sellaisena kuin se on viimeksi muutettuna Espanjan ja Portugalin liittymisasiakirjalla, ja erityisesti sen 4 artiklan 4 kohdan, joka
ottaa huomioon tiettyjen tuoreiden tai jäähdytettyjen kalojen kaupan pitämistä koskevista yhteisistä vaatimuksista 19 päivänä tammikuuta 1976 annetun neuvoston asetuksen (ETY) N:o 103/76(), sellaisena kuin se on viimeksi muutettuna neuvoston asetuksella (ETY) N:o 3396/85(), ja erityisesti sen 6, 8 ja 8a artiklan,
sekä katsoo, että
saatu kokemus on osoittanut tarpeen täsmentää tiettyjä kaupan pitämistä koskevien yhteisten vaatimusten soveltamiseen liittyviä säännöksiä, jotka vahvistettiin asetuksessa (ETY) N:o 103/76 näiden vaatimusten yhdenmukaisemman soveltamisen varmistamiseksi jäsenvaltioissa,
asetuksen (ETY) N:o 103/76 8a artiklassa säädetty sillin ja makrillin näytteenottoon perustuvaa luokitusjärjestelmää on käytettävä siten, että varmistetaan yhteisön vaatimusten noudattaminen näiden lajien osalta; sen varmistamiseksi, että näytteenottoon perustuvan luokituksen tulosten yleistäminen kaikkiin kyseessä oleviin eriin on perusteltua, olisi määritettävä näytteiden lukumäärä, kunkin näytteen paino tai tilavuus, luokituksen arviointimenetelmät ja kaupan pidettävien erien painon tarkistaminen ottaen erilaiset myyntiin saattamistavat,
näytteenottojärjestelmän perusteella luokiteltujen kalojen laadun parantamiseksi ja sellaisten kalojen kaupan pitämisen estämiseksi, joiden tuoreusaste ei ole riittävä, asianomaisten jäsenvaltioiden on perustettava valvontajärjestelmä, joka sisältää muun muassa kyseisiä kaloja maihin tuoviin aluksiin asennettujen teknisten säilytyskeinojen tarkastuksia, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tässä asetuksessa annetaan yksityiskohtaiset säännöt vaatimustenmukaisuusvalvonnan soveltamisesta asetuksessa (ETY) N:o 103/76 tiettyjen kalojen luokitukselle ja punnitukselle vahvistettujen kaupan pitämistä koskevien yhteisten vaatimusten osalta.
2 artikla
Erä katsotaan tasalaatuiseksi asetuksen (ETY) N:o 103/76 7 artiklan 1 kohdassa ja 8 artiklan 3 kohdassa tarkoitetulla tavalla, jos sen kokonaismäärästä enintään 10 prosenttia on kyseiselle laatikolle tai erälle ilmoitettua tuoreus- tai kokoluokkaa seuraavaksi alempaan ja/tai ylempään luokkaan kuuluvaa.
3 artikla
Kun aluksesta purettuja määrätyn tuotteen määriä luokitellaan, sellaisten erien kokonaismäärät, jotka katsotaan tilavuudeltaan pieniksi asetuksen (ETY) N:o 103/76 7 artiklan 1 kohdassa ja 8 artiklan 3 kohdassa tarkoitetulla tavalla, eivät saa olla yli 100 kilogrammaa kyseistä tuotetta (joka on purettu kyseisestä aluksesta ja tarkoitettu pidettäväksi kaupan tiettyä myyntiä varten). Jäsenvaltioiden toimivaltaisilla viranomaisilla on kuitenkin valtuudet vahvistaa määräksi alle 100 kilogrammaa, jos tuotannon ja kaupan pitämisen erityisedellytykset näin edellyttävät.
4 artikla
Jäsenvaltioiden on toteutettava kaikki tarvittavat toimenpiteet sen varmistamiseksi, että tuotteen luokitusta voidaan asetuksen (ETY) N:o 103/76 säännösten mukaisesti muuttaa ensimmäisessä myyntiin saattamisvaiheessa ainoastaan toimivaltaisten viranomaisten valvonnassa.
5 artikla
Sen varmistamiseksi, että standardoitujen laatikoiden sisältö vastaa niiden oletettua sisältöä asetuksen (ETY) N:o 103/76 8 artiklan 4 kohdan mukaisesti, vähintään yksi laatikko sadasta on punnittava, sanotun kuitenkaan rajoittamatta jäsenvaltioissa sovellettavien rajoittavampien kansallisten säännösten tai kauppatapojen soveltamista. Nettopainon osalta sallitaan kuitenkin asetuksen (ETY) N:o 103/76 8 artiklan 5 kohdassa tarkoitettu vaihtelu, joka on viisi prosenttia alle tai yli ilmoitetun tai oletetun painon, jollei kauppaoikeudesta annetuista rajoittavammista kansallisista säännöksistä muuta johdu.
6 artikla
1. Sillin ja makrillin luokittelu eri tuoreus- ja kokoluokkiin näytteenottomenetelmän perusteella asetuksen (ETY) N:o 103/76 8 a artiklan mukaisesti on suoritettava noudattaen seuraavissa kohdissa määriteltyjä yksityiskohtaisia sääntöjä.
2. Näytteet on otettava myyntiin saatettavaksi tarkoitetusta määrästä noudattaen seuraavia yksityiskohtaisia sääntöjä:
- kaikista alle 50 tonnia käsittävistä määristä on otettava vähintään yksi vähintään 50 kilogramman näyte,
- kaikista 50 100 tonnia käsittävistä määristä on otettava vähintään kaksi näytettä, joista kumpikin on vähintään 50 kilogrammaa,
- kaikista yli 100 tonnia käsittävistä määristä on otettava vähintään kolme näytettä, joista kukin on vähintään 50 kilogrammaa, tai niin monta 50 kilogramman näytettä kuin on tarpeen, jotta kokonaisnäyte vastaa vähintään 0,08:aa prosenttia kyseisistä määristä.
Siinä tapauksessa, että lasti puretaan aluksesta, joka on varustettu säiliöillä kalojen säilyttämistä varten, jokaisen säiliön sisällöstä on otettava näytteet ottaen huomioon edellä mainitut säännökset.
3. Näytteet on otettava siten, että ne ovat edustavia näytteitä kyseisistä määristä ottaen huomioon jäsenvaltioissa alalla sovellettavat kauppatavat.
Näytteitä on otettava säännöllisin väliajoin, ja väliajat on määritettävä otettavien näytteiden lukumäärän ja myyntiin saatettavaksi tarkoitetun kokonaismäärän perusteella.
4. Myyntiin saatettavat määrät on seuraavaksi luokiteltava asetuksen (ETY) N:o 103/76 säännösten mukaisesta näytteenoton tulosten perusteella, ja jollei seuraavista säännöksistä tai täydentävästä silmämääräisestä tarkastuksesta muuta johdu.
Jos näytteestä käy ilmi:
a) että tutkitut kalat kuuluvat samaan tuoreus- ja kokoluokkaan, kyseiset määrät luokitellaan tämän tuloksen perusteella.
Edellä 2 artiklassa säädetyt vaihtelut koossa ja tuoreudessa sallitaan;
b) että yli 10:tä prosenttia näytteen määrästä edustava osa tutkituista kaloista on B luokan mukainen, otettavien näytteiden määrä on vähintään kaksinkertainen. Näitä määriä ei kuitenkaan voida luokitella B luokkaa ylemmäksi;
c) että osa tutkituista kaloista ei täytä ihmisravinnoksi kaupan pitämisen edellytyksiä, kyseisiä määriä ei saa käyttää tähän tarkoitukseen, ellei luokitus asetuksen (ETY) N:o 103/76 6 8 artiklan säännösten mukaisesti osoita, että osaa niistä voidaan pitää kaupan ihmisravinnoksi.
7 artikla
1. Myyntiin saatettujen ja kuljetusvälineestä purettujen määrien painon toteamiseksi säiliöt tai kuljetusväline, johon kyseiset määrät lastataan, on punnittava.
Jos tällaista punnitusta ei voida tehdä, kuljetusvälineestä purettujen määrien paino lasketaan vakioitujen laatikoiden, joihin määrät on purettava, oletetun sisällön perusteella. Vakioiduille laatikoille on kuitenkin suoritettava ylimääräinen punnitus pistokokeena.
2. Jos määrät tuodaan julkiseen huutokauppaan vakioiduissa laatikoissa pidettäväksi kaupan määrättyä myyntitapahtumaa varten, punnitus suoritetaan 5 artiklan mukaisesti.
3. Alukseen jälleenlaivattujen määrien paino lasketaan soveltamalla liitteessä I olevia kertoimia:
- yhtäältä kunkin aluksen saaliin tilavuuteen tai kunkin tankin sisältöön, jotka mitataan käyttäen tarkoitukseen soveltuvia teknisiä mittauskeinoja,
- toisaalta jalostuksen suorittavaan alukseen jälleenlaivattujen määrien tilavuuteen, joka mitataan käyttäen asianomaisessa jäsenvaltiossa vakauksesta vastaavan viranomaisen hyväksymää säiliötä.
8 artikla
Jäsenvaltiot toteuttavat tarvittavat näytteenottojärjestelmään kuuluvat toimenpiteet varmistaakseen erityisesti, että:
- kaikilla aluksilla on käytössään tarkoitukseen soveltuvat keinot ja että ne käyttävät näitä keinoja tuotteiden laadun ylläpitämisen takaamiseksi asetuksessa (ETY) N:o 103/76 tarkoitettuja arviointiperusteita noudattaen,
- säilytystankeilla varustettujen alusten tankit on puhdistettu hyvin ja että tankkien lämpötila mahdollistaa riittävän säilymisen ja on todettavissa,
- kaikki kaupan pidettävät määrät kirjataan tuoreus- ja kokoluokkien mukaan jaoteltuina. Kirjaaminen tulee tapahtua 7 artiklan 1 kohdassa tarkoitetussa tapauksessa kyseisen aluksen päällikön sekä ostajan allekirjoittamien todistusasiakirjojen ja 7 artiklan 3 kohdassa tarkoitetussa tapauksessa kyseisten alusten päälliköiden allekirjoittamien todistusasiakirjojen perusteella.
9 artikla
Tämä asetus tulee voimaa kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1985.

Labels: 7
3
17
6